Diari Oficial de la Generalitat Valenciana


Sumari del DOGV 6659, del 25-11-2011 (2011/11208)

Notificació del laude emés per la Junta Arbitral de Transports d'Alacant. Expedient número 037/11-A.
----------------------------------------------------------------------------------------------------

### Dades del document

Número de DOGV
:   6659

Data del DOGV
:   25-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11596


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 037/11-A. [2011/11104]  
Manuel Sánchez Gallego, president de la Junta Arbitral de Transports d'Alacant, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber al representant legal de l'Agencia de Transportes Hernández, SL, que s'ha dictat laude en l'expedient de referència i, ja que no ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Manuel Sánchez Gallego. Vocals: Francisco Ortiz Gutiérrez, Miguel García Navarro. Secretària-vocal: Carolina Casal Asensio Parts: relamant: Ontir, SL, representada per Juan Bernal Mármol, reclamat: Agencia de Transportes Hernández, SL, que no compareix a l'acte de la vista.  
A Alacant, 10 de novembre de 2011, a les 9.30 hores, es constituïx la Junta Arbitral de Transports pels membres expressats al marge i amb l'assistència de la demandant per a resoldre l'expedient 037/11-A, i es procedix a la realització de la vista oral respecte de la reclamació següent: impagament del transport. Incompareixença del demandat.   
  
Iniciada la vista oral pel president es procedix a comprovar la identitat de la part compareixent i la qualitat amb què intervé. Per la part demandant compareix Juan Bernal Mármol, amb DNI: 07555310W, en qualitat d'apoderat de l'empresa Ontir, SL, que acredita amb l'escriptura de poder que s'aporta a l'expedient.  
A la part reclamada no li va poder ser notificada la demanda i la citació a la vista per al dia 10.11.2011, segons està acreditat amb l'avís del rebut expedit pel servici de Correus i que consta en l'expedient.  
  
Amb data 25.10.2011, es va procedir a la publicació de l'acte administratiu en el DOCV núm. 6644, de 04.11.2011, segons està acreditat en l'expedient administratiu. Així mateix, amb data 25.10.2011, es va remetre a l'Ajuntament d'Almoradí un edicte emés per la Junta Arbitral de Transports d'Alacant per a la publicació en el tauler d'edictes d'eixe Ajuntament per deu dies.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda que, com a conseqüència de les seues relacions comercials existents entre les parts, la reclamant va realitzar per compte de la reclamada el transport amb origen que està especificat en l'esmentada demanda la factures del qual s'adjunta (factura 514 d'import: 1.062 €), i s'establix com a forma de pagament per mitjà de pagaré a 90 dies. Esta factura va ser impagada.   
El deute total que es reclama és per l'import de 1.062 €.  
Una vegada realitzades diverses gestions extrajudicials, i ja que han sigut infructuoses davant de la falta de resposta del reclamat procedix a interposar la present demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat total de 1.062 €.  
2. Davant de la incompareixença de la part reclamada, la part reclamant sol·licita la recepció a prova, perquè es tinga per presentada la documental aportada per la demanda, i es té per aportada al present procediment.  
Sense més qüestions a tractar es dóna per conclosa la vista.  
S'apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/90), i l'article 31 del CMR.   
2. La submissió que no està expressament pactada i la quantia és inferior a la que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol d'Ordenació dels Transports Terrestres: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o l'activitat contractat". No consta en l'expedient que s'haja fet cap manifestació en el sentit preceptuat.  
  
3. Junt amb la normativa invocada cal aplicar la referida al transport internacional. La demanda, que arreplega la quantitat global del deute, conté els CMR referents als distints transport de caràcter internacional realitzats. El Conveni de 19 de maig de 1956 a què es va adherir Espanya per Instrument de 12 de setembre de 1973 (Ministeri d'Afers Estrangers, BOE de 7 de maig de 1974 núm. 109). Contracte de transport internacional de mercaderies per carretera (CMR), modificat pel protocol de 5.07.1978 a què es va adherir Espanya per Instrument de 23.09.1982 (Direcció de l'Estat) publicat en el BOE de 18.12.1982 núm. 203, establix per a qüestions de competència, allò que s'ha arreplegat en l'article 31.1 a). No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes s'han de completar acudint a les normes materials internes dels estats, per la qual cosa supletòriament s'aplicaran el Codi de Comerç, LOTT i el seu Reglament i la resta de normes d'aplicació general.  
4. És determinant la circumstància que les dos parts litigants són empreses nacionals i amb residència mercantil a Espanya, i s'ha perfeccionat, per tant, el contracte de transports sota la legislació nacional que invoquem. No hi ha motiu fundat en dret que mantinga que l'actuació de les juntes arbitrals de Transports hagen de circumscriure's només a les controvèrsies nascudes com a conseqüència del transport de caràcter intern. En este sentit no hi ha més que considerar d'aplicació el que establix l'article 33 del CMR que diu: "El contracte de transport pot contindre una clàusula per la qual s'atribuïx competència a un tribunal arbitral, a condició que esta clàusula preveja que el mencionat tribunal arbitral aplicarà el present conveni."  
Continuant en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat en este, la qual cosa en este cas fa plenament aplicable la presumpció de sotmetiment.   
Atés que per tot allò que s'ha exposat pot ser determinada la competència territorial i la submissió a l'arbitratge amb les disposicions legislatives que assenyala l'Ordenament Espanyol, per la qual cosa en tot cas esta Junta Arbitral d'Alacant és competent per a resoldre esta controvèrsia.  
5. De les manifestacions realitzades en la vista i de la documentació que es va aportar amb la reclamació, es constata fefaentment que el port reclamat en esta demanda i la factura del qual consta adjunta a esta va ser efectivament realitzat el que determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Ontir SL, representada per Juan Bernal Mármol, contra l'Agencia de Transportes Hernández, SL, ja que dels fets relatats, dels documents probatoris i de les declaracions efectuades s'establix, que una vegada realitzat el transport reclamat dins de les condicions contractuals convingudes se n'ha d'abonar l'import.   
  
Per tot això l'Agencia de Transportes Hernández, SL, ha d'abonar a Ontir, SL, la quantitat de mil seixanta-dos euros (1.062 euros), més els interessos meritats des de la data de la presentació de la demanda (07.07.2011), fins a l'execució del present laude, moment en què es procedirà al càlcul d'estos.   
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que establixen els articles 40 a 43, els inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents a la notificació del laude es podrà sol·licitar a esta Junta Arbitral la seua correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa, davant del Jutjat Mercantil d'Alacant, segons establixen els articles 44 i 45 de la Llei d'Arbitratge i el 548 de la Llei 1/2000, de 7 de gener, d'Enjudiciament Civil».  
  
Els esmentats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 17 de novembre de 2011.- El president de la Junta Arbitral de Transports d'Alacant: Manuel Sánchez Gallego.